

REPUBLIKA HRVATSKA 
VUKOVARSKO-SRIJEMSKA ŽUPANIJA
OSNOVNA ŠKOLA BOROVO
B O R O V O 
KLASA: 602-01/26-01/50
URBROJ: 2196-74-01-26-1
Borovo, 24.08.2026.

Na temelju članka 99. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10. ,90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 152/22. i 156/23.), Pravilnika o pomoćnicima u nastavi i stručnim komunikacijskim posrednicima (NN br. 102/18., 59/19., 22/20., 156/23 i 85/24) i Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama – faza VII“, u okviru Europskog socijalnog fonda plus, programa Učinkoviti ljudski potencijali 2021.-2027., ravnatelj Osnovne škole Borovo, Borovo, objavljuje
 
                                                       N A T J E Č A J
                                 za radno mjesto pomoćnika u nastavi (M/Ž)
  
Broj pomoćnika u nastavi: 1 (jedan)
Vrsta zaposlenja: na određeno
Radno vrijeme: nepuno radno vrijeme (25 sati tjedno) 
Smještaj: nema smještaja
Natječaj vrijedi od – do: 24.08.2026.  –  01.09.2026.
 
Ostale informacije:
Mjesto rada:  Osnovna škola Borovo, Trg palih boraca 30, 32227 Borovo
Vrsta ugovora: Ugovor o radu na određeno radno vrijeme, trajanje i nepuno radno vrijeme za školsku godinu 2026./2027., a najduže do 31. kolovoza 2027. godine.
 
Razina obrazovanja: Srednja škola – 4 godine, viša ili prvostupanjska te fakultet/akademija/ magisterij/doktorat.
 
1. UVJETI 
- završeno minimalno četverogodišnje srednjoškolsko obrazovanje,
- pomoćnik u nastavi ne smije biti roditelj/skrbnik niti drugi član uže obitelji učenika kojem  
  se pruža potpora,
- nepostojanje zapreka za zasnivanje radnog odnosa u školskoj ustanovi iz članka 106.  
  Zakona o odgoju i obrazovanju u osnovnoj i srednjoj školi i članka 23. Zakona o osobnoj  
  asistenciji (NN 71/23),
- dokaz o državljanstvu,
- zdravstvena sposobnost za obavljanje poslova radnog mjesta na koje se osoba prima,
- završena razina obrazovanja 4.2. HKO-a prema članku 21. Zakona o osobnoj asistenciji.
 
2. OPIS POSLOVA POMOĆNIKA U NASTAVI
Osnovna zadaća pomoćnika u nastavi je omogućiti jednake uvjete obrazovanja kroz pružanje neposredne podrške učenicima s teškoćama u razvoju, pomoć u uključivanju u razredni kolektiv, savladavanje socijalno-psiholoških prepreka, senzoričkih i arhitektonskih barijera.
 
3. DODATNA ZNANJA I VJEŠTINE
Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.
4.  UGOVORNI UVJETI
S odabranim pomoćnicima u nastavi, škola će sklopiti ugovor o radu na određeno vrijeme za vrijeme trajanja školske godine, kojim će se definirati međusobna prava i obveze. Radno vrijeme bit će određeno sukladno individualnim potrebama učenika s teškoćama u razvoju kojima će pomoćnici u nastavi pružati asistenciju za vrijeme nastave i izvan-učioničkih aktivnosti.
 
5. POSTUPAK PRIJAVE 
 
Kandidati koji se prijavljuju za radno mjesto pomoćnika u nastavi dužni su priložiti sljedeće dokumente: 
· zamolba za posao (vlastoručno potpisana),
· životopis (vlastoručno potpisan, obvezno navesti datum i mjesto rođenja, adresu stanovanja te kontakt telefonski broj i e-mail te ukoliko je primjenjivo podatke o iskustvu u radu s djecom s teškoćama)
· dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
· dokaz o državljanstvu,
· obostranu presliku osobne iskaznice,
· uvjerenje da se ne vodi kazneni postupak (ne starije od dana objave natječaja),
· uvjerenje da se ne vodi prekršajni postupak (ne starije od dana objave natječaja),
· elektronički zapis staža ili potvrdu o podacima evidentiranima u matičnoj evidenciji Hrvatskog zavoda za mirovinsko osiguranje (ne starije od dana objave natječaja),
· liječnička potvrda da je kandidat zdravstveno sposoban za obavljanje poslova radnog mjesta na koje se osoba prima,
· dokazi o pravu prednosti, ukoliko ostvaruje takva prava,
· dokaz o stečenim kompetencijama za obavljanje poslova pomoćnika u nastavi – završena razina obrazovanja 4.2. HKO-a prema članku 21. Zakona o osobnoj asistenciji.

Na natječaj se pod jednakim uvjetima mogu javiti kandidati oba spola.
 
Isprave se prilažu u neovjerenom presliku i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanje ugovora o radu.
 
Nepravodobne i nepotpune prijave neće se razmatrati.
 
Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.
Na natječaj se mogu javiti osobe oba spola sukladno članku 13. Zakona o ravnopravnosti spolova (NN br. 82/08, 69/17).
Izrazi koji se koriste u natječaju, a imaju rodno značenje koriste se neutralno i odnose se jednako na muške i ženske osobe.
 
Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.
Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21, 156/23), uz prijavu na natječaj, osim dokaza o ispunjavaju svih traženih uvjeta iz natječaja, dužne su priložiti i dokaze o ostvarivanju uvjeta za ostvarivanje prava prednosti pri zapošljavanju propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.
Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
 
Osobe koje ostvaruju pravo prednosti pri zapošljavanju u skladu s člankom 48.  st. 1-3.. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su, osim dokaza o ispunjavanju traženih uvjeta dostaviti i sve dokaze o ostvarivanju prava prednosti pri zapošljavanju  iz članka 49. stavka 1.  Zakona o civilnim stradalnicima iz Domovinskog rata.
Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
 
Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13.,152/14., 39/18. i 32/20.), uz prijavu na natječaj dužni su, pored dokaza o ispunjavanju traženih uvjeta, pozvati se na to pravo te priložiti i dokaz o invaliditetu (Javna isprava o invaliditetu na temelju koje se osoba može upisati u očevidnik zaposlenih osoba s invaliditetom).
 
Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (NN br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13 i 98/19), uz prijavu na natječaj dužni su, pored dokaza o ispunjavanju traženih uvjeta, priložiti i rješenje ili potvrdu o priznatom statusu vojnog/civilnog invalida rata i dokaz o tome na koji je način prestao prethodni radni odnos.
Prijavom na natječaj kandidati daju privolu Osnovnoj školi Borovo, Borovo da se njegovi osobni podaci koriste, prikupljaju, obrađuju, objavljuju u digitalnom obliku, te čuvaju u svrhu provedbe i realizacije natječajnog postupka za zapošljavanje sukladno propisima koji reguliraju zaštitu osobnih podataka.
 
6. VREDNOVANJE KANDIDATA:
 
Sukladno Pravilniku o postupku zapošljavanja te procjeni i vrednovanju kandidata za zapošljavanje Osnovne škole Borovo, Borovo te nakon proteka roka određenog za dostavu prijava na natječaj za kandidate koji ispunjavaju formalne uvjete natječaja te čije su prijave pravovremene i potpune provest će se postupak vrednovanja kandidata.
Odabir kandidata za pomoćnika u nastavi izvršit će stručno povjerenstvo za selekciju kandidata nakon obavljenog intervjua.
O mjestu i vremenu održavanja intervjua, kandidati će biti naknadno obaviješteni telefonskim putem ili objavom na Internet stranici škole (https://os-borovo.skole.hr/oglasi-za-posao/).
 
Ako kandidat ne pristupi procjeni odnosno testiranju smatra se da je odustao od prijave na natječaj.
 
Kandidati će o rezultatima natječaja biti obaviješteni putem mrežne stranice Osnovne škole Borovo, Borovo  (https://os-borovo.skole.hr/oglasi-za-posao/) najkasnije u roku od 15 (petnaest) dana od dana sklapanja ugovora o radu s odabranim kandidatom.
 
Natječaj je objavljen na mrežnim stranicama Hrvatskog zavoda za zapošljavanje te mrežnoj stranici i oglasnoj ploči Osnovne škole Borovo, Borovo, dana 24.08.2026. godine.
Rok za podnošenje prijava je 8 dana od objave natječaja - do 01.09.2026. godine.


									Ravnatelj:
								_____________________
								Tihomir Jakovljević, prof.
